ચર સ્વભાવ અને પૃથ્વીતત્વ ધરાવતી રાશિ એટલે મકર રાશિ. મકર રાશિના જાતકો નિત્ય કર્મશીલ અને સતત પોતાના કાર્યને પાર પાડવા માટે લાગેલાં રહે છે. આ રાશિના જાતકોમાં કાર્યપદ્ધતિને સમજીને તેના આર્થિક અને નૈતિક મૂલ્યો પર ખરાં ઉતરવાની ક્ષમતા રહેલી છે. તેઓ હમેશાં મોટું અને ઊંચું વિચારે છે, અર્થાત તેમના કાર્યો પાછળ કારકિર્દીને ઉંચે લઇ જવાનો આશય મહત્વનો હોય છે. આ રાશિ કાલપુરુષની કુંડળીમાં દસમે હોઈ આ રાશિના જાતકો કાર્ય અને કારકિર્દીને ખૂબ વધુ મહત્વ આપે તે સહજ છે.